ഭക്ഷ്യസുരക്ഷ ശക്തിപ്പെടുത്താന് ജി.സി.സി രാഷ്ട്രങ്ങളുമായി സഹകരിക്കും മന്ത്രി മനാമ: രാജ്യത്തെ ഭക്ഷ്യസുരക്ഷ ശക്തിപ്പെടുത്തുന്നതിന് ജി.സി.സി രാഷ്ട്രങ്ങളുമായി സഹകരണം ശക്തിെപ്പടുത്തുമെന്ന് പൊതുമരാമത്ത്, മുനിസിപ്പല്, നഗരാസൂത്രണ മന്ത്രി ഇസാം ബിന് അബ്ദുല്ല ഖലഫ് വ്യക്തമാക്കി. 31ാമത് ജി.സി.സി കാര്ഷിക സഹകരണ കമ്മിറ്റി യോഗത്തില് സംസാരിക്കുകയായിരുന്നു അദ്ദേഹം. കോവിഡ് പ്രതിസന്ധി എല്ലാ മേഖലകളെയും ബാധിച്ചതുപോലെ കാര്ഷിക മേഖലയെയും ബാധിച്ചിട്ടുണ്ട്. എന്നാല്, പ്രതിസന്ധികളെ തരണം ചെയ്ത് മുന്നോട്ട് പോകാന് പരസ്പര സഹകരണം സഹായിക്കും.കാര്ഷിക, മത്സ്യ, മൃഗസമ്ബദ് മേഖലയില് ഭാവിയില് ഉല്പാദനം വര്ധിപ്പിക്കുന്നതിനുള്ള പദ്ധതികള് തയാറാക്കേണ്ടത് അനിവാര്യമാണെന്നും അദ്ദേഹം പറഞ്ഞു. വിവിധ രാജ്യങ്ങളില് നിന്നും ബന്ധപ്പെട്ട മന്ത്രിമാരും അണ്ടര് സെക്രട്ടറിമാരുമാണ് ഓണ്ലൈനില് ചേര്ന്ന യോഗത്തില് സംബന്ധിച്ചത്. കാര്ഷിക സുഭിക്ഷതക്കായി ഓരോ രാഷ്ട്രവും നടപ്പാക്കിയ പദ്ധതികളെക്കുറിച്ച് യോഗത്തില് വിശദീകരിച്ചു. സുസ്ഥിര കാര്ഷിക മേഖലയെന്ന ലക്ഷ്യമിട്ട് ചടുലമായ പ്രവര്ത്തനങ്ങളെക്കുറിച്ചാണ് മുഖ്യചര്ച്ച നടന്നത്. ഈന്തപ്പന കൃഷി പ്രോത്സാഹിപ്പിക്കുന്നതിന് ശൈഖ് ഖലീഫ ഇന്റര്നാഷനല് അവാര്ഡ് സഹായകമായതായും വിലയിരുത്തി. ഭക്ഷ്യസുരക്ഷയുമായി ബന്ധപ്പെട്ട് നേരത്തേ നടത്തിയ ശില്പശാലയുടെ ഗുണഫലങ്ങള് ഉപയോഗപ്പെടുത്താനാവശ്യമായ നയങ്ങള് രൂപപ്പെടുത്തുന്നതിനും ധാരണയായി. ഏകീകൃത കാര്ഷിക നിയമം ആവിഷ്കരിക്കുന്നതിനുള്ള ചര്ച്ചകളും നടന്നു. കോവിഡിന് ശേഷം കാര്ഷിക മേഖലയുടെ ഉന്നമനത്തിനായി കൂട്ടായ ശ്രമങ്ങള് ശക്തിപ്പെടുത്താനും തീരുമാനിച്ചു.